paragraph_text: Područja djelovanja ovog društva su promocija medicinsko-biokemijske djelatnosti, provođenje vanjske procjene kvalitete u svim medicinsko-biokemijskim laboratorijima u Republici Hrvatskoj, te izdavanje znanstvenog časopisa "Biochemia Medica". Članovi društva su magistri medicinske biokemije, specijalisti medicinske biokemije, specijalisti analitičke toksikologije i druge srodne struke.